Ing RealAudio metung yang audio format a ating makibandi (proprietary) a gewa ning RealNetworks. Miyayaliwa la reng gagamitan nang audio codec, manibat kareng format a mababa bitrate (low-bitrate) angga kareng format a high-fidelity para king musika. Maliari ya muring gamitan antimong streaming audio format, a pátigtig kabang kukuldas (o da-download) ya iti. Aniang purmeru, dakal kareng istasiun a radiu king Aptas (Internet) ing gagamit king RealAudio bang patigtig kareng karelang programa kabang maliliari iti (in real time). Nanupata, e ra ne makaing gagamitan iti ngeni, at deng mas sikat a audio format na ing maralas a magagamit.